KOMISIJOS REGLAMENTAS (EB) Nr. 112/2008
2008 m. vasario 6 d.
įtraukiantis į Saugomų kilmės vietos nuorodų ir saugomų geografinių nuorodų registrą pavadinimus (Nošovické kysané zelí (SKVN), Pardubický perník (SGN), Aceite del Baix Ebre-Montsià arba Oli del Baix Ebre-Montsià (SKVN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
kadangi:
(1)
Remiantis Reglamento (EB) Nr. 510/2006 6 straipsnio 2 dalies pirma pastraipa ir taikant 17 straipsnio 2 dalį, Čekijos paraiška įregistruoti du pavadinimus „Nošovické kysané zelí“ ir „Pardubický perník“ bei Ispanijos paraiška įregistruoti „Aceite del Baix Ebre-Montsià“ arba „Oli del Baix Ebre-Montsià“ buvo paskelbtos Europos Sąjungos oficialiajame leidinyje (2).
(2)
Komisijai nebuvo pateikta prieštaravimų pagal Reglamento (EB) Nr. 510/2006 7 straipsnį, šiuos pavadinimus reikia įregistruoti,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai įregistruojami.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. vasario 6 d.